CELEX: 62015CN0128
Language: el
Date: 2015-03-13 00:00:00
Title: Υπόθεση C-128/15: Προσφυγή της 13ης Μαρτίου 2015 — Βασίλειο της Ισπανίας κατά Συμβουλίου της Ευρωπαϊκής Ένωσης

11.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/17
            
         Προσφυγή της 13ης Μαρτίου 2015 — Βασίλειο της Ισπανίας κατά Συμβουλίου της Ευρωπαϊκής Ένωσης
   (Υπόθεση C-128/15)
   (2015/C 155/19)
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωποι: L. Banciella Rodríguez-Miñón και A. Rubio González)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Το προσφεύγον ζητεί από το Δικαστήριο:
   
               —
            
            
               Να ακυρώσει την προσβαλλομένη απόφαση·
            
         
               —
            
            
               Να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
               1.
            
            
               
                  Το Συμβούλιο υπερέβη το περιθώριό του εκτιμήσεως θεσπίζοντας στο άρθρο 3 και στο τμήμα 2 του παραρτήματος του κανονισμού 1367/2014
                   (1)
                  αλιευτικές δυνατότητες για τα έτη 2015 και 2016 των ειδών γρεναδιέρος των βράχων (RNG-Coryphaenoides rupestris) και κορδέλα (RHG-Macrourus berglax) στις ζώνες Vb, VI και VII, αφενός, και VIII, IX, X, XII και XIV, αφετέρου, οι οποίες επηρεάζουν τη σχετική σταθερότητα των ιστορικών αλιευμάτων του Βασιλείου της Ισπανίας για το είδος κορδέλα.
            
         
               2.
            
            
               
                  Περί της τηρήσεως της αρχής της αναλογικότητας. Ο κανονισμός 1367/2014 έχει χαρακτήρα προδήλως δυσανάλογο όσον αφορά τον καθορισμό του συνόλου των επιτρεπόμενων αλιευμάτων (TAC) του γρεναδιέρου των βράχων και της κορδέλας στις ζώνες Vb, VI και VII, αφενός, και στις ζώνες VIII, IX, X, XII και XIV αφετέρου.
            
         
               3.
            
            
               
                  Προσβολή της αρχής της ίσης μεταχειρίσεως. Η αρχή της απαγορεύσεως των διακρίσεων παραβιάσθηκε κατά τον καθορισμό TAC που αφορά τον γρεναδιέρο των βράχων και την κορδέλα καθόσον, σε σύγκριση με τις λοιπές υποθετικές περιπτώσεις, δεν τηρήθηκε η αρχή της σχετικής σταθερότητας και επιβλήθηκε μονομερώς το TAC από τα ευρωπαϊκά θεσμικά όργανα χωρίς να ληφθούν υπόψη τα θεμιτά αιτήματα του Βασιλείου της Ισπανίας.
            
         
      (1)  Κανονισμός (ΕΕ) 1367/2014 του Συμβουλίου, της 15ης Δεκεμβρίου 2014, σχετικά με τον καθορισμό, για το 2015 και το 2016, των αλιευτικών δυνατοτήτων για τα ενωσιακά αλιευτικά σκάφη για ορισμένα αποθέματα ιχθύων βαθέων υδάτων (ΕΕ L 366, σ. 1).